Eesti Kalisteenika ja Tänavaspordi Liit

Tasuta Kalisteenika proovitreening Spartas
2023-09-15 17:00 - 18:30 UTC | Sparta Spordiklubi, Pärnu mnt 139c, Tallinn, Harjumaa, Estonia
Mis on kalisteenika?
Kalisteenika on trenn peamiselt iseenda keharaskusega, mis hõlmab dünaamilisi ja staatilisi harjutusi.
Tule ja liitu meiega põneval kalisteenika proovitreeningul, kus avastame koos dünaamilise, jõulise ja mitmekülgse treeningvormi maailma

Mida oodata:
– Õpi tundma kalisteenika põhitõdesid ja filosoofiat.
– Teeme dünaamilisi-, staatilisi- ja baasharjutusi.
– Saad personaalseid juhiseid ja nõuandeid kogenud treeneritelt.
– Kohtu teiste entusiastlike inimestega, kes jagavad sinu huvi
kalisteenika vastu.
– Võimalus ühineda regulaarse treeningrühmaga, mis aitab sul
saavutada oma treeningeesmärke.

Trenni on oodatud kõik huvilised olenemata treeningtasemest, vanuses 16-35. Kui oled vanuseastmest väljas, aga teemast väga huvitatud, siis kirjuta kasparkall0404@gmail.com.

Trenni mahub maksimaalselt 25 inimest, seega saada registreerimiseks enda nimi ja vanus kasparkall0404@gmail.com.

Kui sul on küsimusi või vajad täiendavat teavet, võta meiega ühendust läbi Facebooki või e-maili teel:
Kaspar Kallas – kasparkall0404@gmail.com
Rasmus Juhanson – rasmusjuhanson@hotmail.com
Tule avastama kalisteenika võlusid, liitu meiega järgmisel proovitreeningul ja ole osa aktiivsest ja toetavast kalisteenika kogukonnast

Kuldrula 2023
2023-07-28 18:00 - 2023-07-29 22:00 | Pärnu Skatepark, Pärnu, Estonia
Eesti suurim tänavaspordifestival KULDRULA on tagasi!

Festival toimub Pärnu Munamäe pargis, kus värskelt uuenduskuuri läbinud betoonskatepark ootab kõiki osalejaid ja pealtvaatajaid peadpööritavatelt võistlustelt osa saama!

Kuldrula 2023 | 28.-29. juulil

28.07 toimub Kuldrula eel-häng Sun City’s. Kavas erinevad võistlused ja väljakutsed, mida hostib Oi-Ei crew.
29.07 kohtume juba Munamäe rulapargis, kus toimuvad legendaarsed BMX, RULA ja TÕUKERATTA võistlused.
Rula ja bmx TOP 3 sõitjat + 2 noort rulatajat pääsevad võistlema septembris toimuvale Simple Sessionile.

– Osa saab sel aastal võtta ühes kategoorias, vanusepiirang on 12+
– Eelregistreerides on osalemistasu on 7€ inimene, kohapeal 10€
Eelregistreerimine on avatud
https://forms.gle/gNrsihJ9TK9PMwBv7

Lisaks skatepargis toimuvatele võistlustele saavad ürituse alal kaasa lüüa nii pisemad, kui ka suuremad spordihuvilised:
– Korvpalliplatsil toimub ARTUR KONONTŠUK invitational FIBA 3×3 event
– Koolieelikute jooksuratta võistlust Strider’i poolt
– Eraldi toidu ja EXPO ala
– Kalisteenikaspordi sõpradele kruvib pinget Striidikool

Mõlemal õhtul toimuvad legendaarsed Kuldrula äftekad Wunderbaaris.
Soeta pilet siit https://fienta.com/et/kuldrula-pre-party-kuldne-aftekas
Üritust korraldab Eesti Kalisteenika ja Tänavaspordi Liit

FitCamp Laager Otepääl
2023-07-24 08:00 - 2023-07-30 17:00 | Otepää
FITCAMP TOIMUB 24.-30. JUULIL OTEPÄÄL
Peale paariaastast pausi saab suvel taaskord FitCampis trenni teha, teadmisi koguda ja suurepärast seltskonda nautida.
AJAKAVA:
E – 24.07
* 12.00 saabumine Marguse Spordibaasi, Otepääl
* 13.30 lõunasöök
* 16.-18.00 ühine jõusaalitreening ( jõusaal)
Ringtreening Ott Kiivikase läbiviimisel
* 18.00 õhtusöök
* 19.30 laagri avamine ja meeskondadesse jaotamine, meeskondlikud mängud
Grilli- ja saunaõhtu koos suplusega järves
T – 25.07
* 7.45 Hommikuvirgutus (jooks / rulluisutamine & võimlemine) + suplus järves
* 9.00 hommikusöök
* 11.00 – 13.00 KOOLITUS: Fitness Challenge teooria osa (Koolitaja: Ott Kiivikas) (Marguse spordibaas)
* 13.30 lõunasöök
* 16.00 – 18.00 ühine jõusaalitreening (jõusaal)
* 19.00 õhtusöök
* 20.00 õhtune programm: meeskondlikud mängud
K – 26.07
* 7.45 Hommikuvirgutus (jooks / rulluisutamine & võimlemine) + suplus järves
* 9.00 hommikusöök
* 11.00 – 13.00 PRAKTILINE KOOLITUS: Fitness Challenge (Koolitaja: Ott Kiivikas) (Marguse Spordibaas)
* 13.30 lõunasöök
* 17.00 –18.30 Jõusaalitreening (jõusaal)
* 19.00 õhtusöök
* 20.00 õhtune programm: meeskondlikud mängud
N – 27.07
* 7.45 Hommikuvirgutus (jooks / rulluisutamine & võimlemine) + suplus järves
* 9.00 hommikusöök
* 11.00 – 12.30 KOOLITUS: Toitumise põhialused (Koolitaja: Ott Kiivikas) (Marguse Spordibaas)
* 13.30 lõunasöök
* 15.00 – 18.00 ühine välitreening välijõusaalis ja vabaaja veetmine Kääriku Spordibaasis
* 18.00 – 22.00 Saunaõhtu Kääriku järve ääres olevas saunas ja õhtusöök/meeskondlikud mängud
R – 28.07
* 7.45 Hommikuvirgutus (jooks / rulluisutamine & võimlemine) + suplus järves
* 9.00 hommikusöök
* 11.00 – 13.00 ühine jõusaalitreening (jõusaal)
* 13.30 lõunasöök
* 15.00 – 19.00 Väljasõit Lõuna-Eestis
* 19.00 õhtusöök
* 21.00 Fit.Camp laagri ametliku osa lõpetamine ja võitjate autasustamine
L – 29.07 Spordipäev/ Fitness Challenge võistlus
* 7.15 Hommikuvirgutus (jooks / rulluisutamine & võimlemine) + suplus järves
* 8.30 – 9.30 hommikusöök
* 11.00 Võistlusalade tutvustus
* 12.00-14.00 Fitness Challenge võistlus (Marguse Spordibaas)
* 15.00 – 16.00 hiline lõunasöök
* 16.00 – 17.00 autasustamine
* 19.00- Grilli- ja saunaõhtu koos suplusega järves
P 30.07
* 7.45 Hommikuvirgutus (jooks / rulluisutamine & võimlemine) + suplus järves
* 9.00 hommikusöök
* 13.00 lõunasöök ja peale seda lahkumine
Küsimuste tekkimisel kirjuta amani.kiivikas@gmail.com või helista 5584105 (Amani Kiivikas)
Registreeri laagrisse SIIN!

Eesti Meistrivõistlused Kalisteenikas 2023
2023-06-10 14:00 - 19:00 | NARVA, Vanalinn, Narva, Narva, Estonia
Eesti Meistrivõistlused Kalisteenikas toimuvad Narvas, linnapäevade raames. Võistluspäev algab kell 14:00 ning orienteeruv lõpp saab olema kell 18.00.
Eesti Meistrivõistlustel selguvad tulevased Eesti koondislased.
Üritus on kõigile pealtvaatajatele tasuta!
REGISTRATSIOON: https://forms.gle/tFrtnQeDmwgmch958

KEVAD BATTLES 2023
2023-05-27 - 2023-05-28 | PÄRNU, Pärnu rand
Kaheksa aastat Pärnus!
Spordifestival Kevad Battles paneb selle aasta suvehooajale grandioosse avapaugu, koondades kahele päevale sadakond spordihinge.
Suvepealinna keskrannas laiutav festival toob kokku sportlased Euroopast ja Aasiast
Näha saab kuute spordiala eepilises keskkonnas
Festivalile on oodata mahukat EXPO ja toidutänavat, kus võimalik tutvuda erinevate huvi- ja spordikoolidega, süüa head-paremat, veeta aega lounge aladel ning limpsida luidetel jäätist
—————————-
27.05
Kalisteenika vabakavad (Freestyle)
Kalisteenika jõuvastupidavus (Strength Endurance)
Fitness Challenge
Rannajalgpall
28.05
Käesurumine
Rammusport
Rannajalgpall
—————————-
Üritus on publikule tasuta,
näeme rannas
www.kevadbattles.com
